Diari Oficial de la Generalitat Valenciana


Sumari del DOGV 4726, del 05-04-2004 (2004/3321)

Informació pública de l'alternativa tècnica del programa d'actuació integrada del sector Oriola Golf, del Pla General d'Ordenació Urbana d'Orihuela.
----------------------------------------------------------------------------------------------------------------------------------------------------

### Dades del document

Número de DOGV
:   4726

Data del DOGV
:   05-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3321


Organisme emissor
:   Llanera, SL

Tipus de document
:   Anunci

Informació pública de l'alternativa tècnica del programa d'actuació integrada del sector Oriola Golf, del Pla General d'Ordenació Urbana d'Orihuela. [2004/Q3321]
  
La mercantil Llanera, SL, amb l'aprovació de l'agrupació d'interés urbanístic AIU Oriola Golf Resort, ha formulat a l'empara de l'establit en els articles 44, 48 i 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'alternativa tècnica de programa d'actuació integrada, acompanyada del pla parcial, per al desenvolupament del sector Oriola Golf, del Pla General d'Ordenació Urbana d'Orihuela.
  
D'acord amb l'establit en l'article 48 de la llei esmentada, es fa constar que l'alternativa tècnica i els projectes complementaris presentats comprenen els documents següents: memòria del programa, pla parcial modificatiu, estudi d'impacte mediambiental, projecte d'homologació, projecte d'urbanització, estudi d'impacte ambiental camp de golf, avantprojecte camp de golf i estatuts de l'agrupació d'interés urbanístic.
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució del sector Oriola Golf, del Pla General d'Ordenació Urbana d'Orihuela.
  
La notaria en què estan protocol·litzats els documents és la d'Antonio Artero García, notari del Col·legi d'Alacant, amb residència a Orihuela, i amb domicili al carrer de José Antonio, número 4, entresòl.
  
L'exemplar dipositat a l'Ajuntament d'Orihuela es va presentar en data 30 de març de 2004, i s'identifica com a programa d'actuació integrada del sector Oriola Golf, del Pla General d'Ordenació Urbana d'Orihuela.
  
En aplicació de l'establit en l'article 48.1.c en relació amb l'article 46.3 de la llei esmentada, se sotmet esta alternativa tècnica de programa, amb la documentació annexa, a informació pública pel termini de 20 dies hàbils, comptadors des de la darrera publicació d'este anunci en el Diari Oficial de la Generalitat Valenciana.
  
Durant este termini, qualsevol persona podrà comparéixer en l'expressada notaria, en dia hàbil, de 09.00 a 14.00 hores, per a obtindre una còpia de l'acta de protocol·lització dels documents esmentats o sol·licitar que se li hi exhibisca.
  
Així mateix, es fa constar la possibilitat de consultar a l'Ajuntament d'Orihuela, en horari de atenció al públic, les actuacions derivades de la documentació dipositada, així com de presentar davant el mateix ajuntament, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'esta iniciativa de programa, algú haguera iniciat una segona exposició d'una altra en competència amb aquella, procedirà la pròrroga de terminis regulada en l'article 46.4 de la Llei 6/1994 esmentada.
  
Així mateix es fa constar que, prèviament a la publicació del present anunci, s'ha efectuat la remissió d'un avís a tots els titulars que consten al Cadastre com a afectats per l'actuació proposada. No obstant això, i de conformitat amb l'establit en els articles 58 i 59 de la Llei 30/1992, modificada per la Llei 4/1999, es comunica també, mitjançant el present anunci, a tots aquells titulars cadastrals o propietaris afectats que puguen resultar desconeguts o que les dades que figuren al Cadastre resulten errònies. Figuren els següents titulars les dades dels quals no figuren completes al Cadastre:
  
Juan Jiménez Jiménez, parcel·la 1, polígon 92; Otilia Pérez Jiménez, parcel·la 7, polígon 92; Francisco Gutiérrez Ortuño, parcel·la 8, polígon 92; Carmen Gutiérrez Ortuño, parcel·la 9, polígon 92; Francisco Gutiérrez Ortuño, parcel·la 13, polígon 92; Mediterráneo Horizonte, SL, parcel·la 27, polígon 92; Emilio Bregante Gutiérrez, parcel·la 34, polígon 92; Emilio Bregante Gutiérrez, parcel·la 35, polígon 92; desconegut, parcel·la 18, polígon 93; Jesús Juan García Díaz, parcel·la 20, polígon 93; Amancio Murcia Fuentes, parcel·la 22, polígon 93; Joaquín Grau Murcia, parcel·la 23, polígon 93; José Antonio García Díaz, parcel·la 25, polígon 93; José Antonio García Díaz, parcel·la 26, polígon 93; María Belén García Díaz, parcel·la 27, polígon 93; Vicenta García Díaz, parcel·la 28, polígon 93; María Belén García Díaz, parcel·la 29, polígon 93; Jesús Juan García Díaz, parcel·la 30, polígon 93; Jesús Juan García Díaz, parcel·la 31, polígon 93; José Antonio García Díaz, parcel·la 32, polígon 93; José Antonio García Díaz, parcel·la 33, polígon 93; María Belén García Díaz, parcel·la 34, polígon 93; Vicenta García Díaz, parcel·la 35, polígon 93; Mediterráneo Horizonte, SL, parcel·la 38, polígon 93; SAT número 7112 Explotació Agrícola, parcel·la 41, polígon 93; María Belén García Díaz, parcel·la 42, polígon 93; SAT número 7112 Explotació Agrícola, parcel·la 43, polígon 93; José Alcaina Fuente, parcel·la 45, polígon 93; Rafael Esquiva Lucas, parcel·la 47, polígon 93; Natividad Caselles Senabre, parcel·la 56, polígon 93; Ángeles Caselles Senabre, parcel·la 57, polígon 93; José Navarro Guillén, parcel·la 65, polígon 93; Encarnación Rodríguez Martínez, parcel·la 68, polígon 93; José Pastor Llorente, parcel·la 78, polígon 93; desconegut, parcel·la 96, polígon 93; desconegut, parcel·la 101, polígon 93; desconegut, parcel·la 102, polígon 93; Manuela Lorente Lorente, parcel·la 103, polígon 93; Manuela Lorente Lorente, parcel·la 114, polígon 93.